text: Inici Sitges Mor ofegat un home d'uns 60 anys a Sitges
  Un home d'uns 60 anys ha mort ofegat aquest dissabte al migdia a la platja de la Barra de Sitges (Garraf). El telèfon d'emergències 112 ha estat alertat de l'incident cap a tres quarts d'una de què hi havia un home semiinconscient a la sorra i que el servei de socorrisme l'estava reanimant. Fins al lloc s'han desplaçat dues unitats terrestres i un helicòpter del SEM, que han intentat reanimar l'home sense èxit.
  D'altra banda, aquest dissabte a la matinada ha mort un nen de 10 anys que divendres a la tarda va ser traslladat en estat crític a l'hospital Vall d'Hebron després d'estar a punt d'ofegar-se a la platja de l'Estació de Badalona. El menor va ser tret de l'aigua pel servei de socorrisme, que el va reanimar a la sorra.